CELEX: 62019CN0131
Language: et
Date: 2019-02-15 00:00:00
Title: kohtuasi C-131/19 P: Euroopa Komisjoni 15. veebruaril 2019 esitatud apellatsioonkaebus Üldkohtu (kolmas koda) 13. detsembri 2018. aasta otsuse peale kohtuasjas T-743/16 RENV: CX versus komisjon

27.5.2019   
            
            
               ET
            
            
               Euroopa Liidu Teataja
            
            
               C 182/16
            
         
      Euroopa Komisjoni 15. veebruaril 2019 esitatud apellatsioonkaebus Üldkohtu (kolmas koda) 13. detsembri 2018. aasta otsuse peale kohtuasjas T-743/16 RENV: CX versus komisjon
      (kohtuasi C-131/19 P)
      (2019/C 182/20)
      Kohtumenetluse keel: prantsuse
      
         Pooled
      
      
         Apellant: Euroopa Komisjon (esindajad: G. Berscheid, T. S. Bohr)
      
         Teine menetlusosaline: CX
      
         Apellandi nõuded
      
      
                  —
               
               
                  Tühistada Üldkohtu 13. detsembri 2018. aasta otsus kohtuasjas T-743/16 RENV: CX vs. komisjon osas, milles sellega tühistati ametist kõrvaldamise distsiplinaarotsus;
               
            
                  —
               
               
                  saata asi hagi teiste väidete üle otsustamiseks tagasi Üldkohtule;
               
            
                  —
               
               
                  otsustada kohtukulude jaotus edaspidi.
               
            
         Väited ja peamised argumendid
      
      
         Esimene väide: ametnike personalieeskirjade IX lisa artiklite 4 ja 22 rikkumine, kuna on ebaõigesti tõlgendatud isiklikult kohalekutsumise õiguse ulatust
      
      Esimese väite põhjenduseks esitatud argumendid on jagatud mitmesse osasse.
      Esimese osaga väidab komisjon, et kohtuotsuses eirati õiguslikke kriteeriume, mida kohaldatakse, et hinnata ametniku võimetust kohale ilmuda; põhjendamiskohustust ja tõendamiskoormise norme.
      Teise osaga väidab komisjon, et kohtuotsuses on ebaõigesti kohaldatud kooskõlaliste kaudsete tõendite kogumi mõistet selleks, et tõendada, et ametnik ei olnud võimeline ärakuulamistele kohale ilmuma, ning et Üldkohus ei analüüsinud täielikult asjakohaseid esitatud tõendeid.
      Kolmanda osaga väidab komisjon, et kohtuotsuses on moonutatud esitatud tõendeid.
      
         Teine väide: ametnike personalieeskirjade IX lisa artiklite 4 ja 22 rikkumine, kuna on ebaõigesti tõlgendatud õigust olla ära kuulatud kirjalikult või esindaja kaudu
      
      Teise väite põhjendamiseks esitatud argumendid on jagatud kahte osasse.
      Esimene osa puudutab seda, et on eiratud õiguslikke kriteeriume, mida kohaldatakse, et hinnata hageja võimetust esitada kirjalikult või esindaja kaudu oma seisukohad; rikutud on põhjendamiskohustust; eiratud on tõendamiskoormise norme osas, mis on seotud ametniku võimetusega ennast ärakuulamistel kaitsta, ning on ebaõigesti kohaldatud kooskõlaliste kaudsete tõendite kogumi mõistet.
      Teine osa käsitleb põhjenduste vastuolulisust seoses ametniku võimetusega tagada enda kaitse.
      
         Kolmas väide: põhjendamiskohustuse eiramine seoses tagajärgedega, mis on õiguse olla ära kuulatud rikkumisel
      
      Üldkohus ei ole esitanud põhjendusi nende põhjuste kohta, miks ärakuulamata jätmisest tulenev menetlusnormi rikkumine toob kaasa vaidlustatud otsuse tühistamise.